Feachtas "Stádas" - Vicipéid

# Feachtas "Stádas"

### Ón Vicipéid, an chiclipéid shaor.

An Feisire Eorpach Seán Ó Neachtain i gcuideachta Phanu Höglund, Aoife Ní Scolaí agus Phádraig Uí Laighin. Shínigh ochtó míle duine an achainí Idirlín ag éileamh stádas oifigiúil iomlán don Ghaeilge san Aontas Eorpach.

An feachtas ar ar tugadh Stádas, bhí sé idir lámhaibh ag na heagraíochtaí Gaeilge in Éirinn sna blianta 2003-2004, agus é dírithe ar stádas oifigiúil iomlán a bhaint amach don Ghaeilge san Aontas Eorpach. B'é an Dochtúir Pádraig Ó Laighin, a raibh tréimhse fhada caite aige i gCeanada, agus tuiscint aige do pholasaí teanga na tíre, a chuir tús leis an bhfeachtas. Ó thaobh na n-eagraíochtaí Gaeilge de, b'í Aoife Ní Scolaí a rinne an comhordnú. Le linn an fheachtais, tháinig chun solais go raibh Panu Petteri Höglund i ndiaidh aighneacht dá chuid féin a chur ar an Idirlíon ar mhaith leis an gcuspóir, agus bhí sé sásta comhoibriú a dhéanamh leis an bhfeachtas in Éirinn, nuair a chuaigh Aoife Ní Scolaí i dteagmháil leis.

Ar an 24ú lá de Mhí Aibreáin 2004, críochnaíodh an feachtas le mórshiúl trí Bhaile Átha Cliath agus le léirsiú mór os comhair Dháil Éireann, i Sráid Theach Laighean. Bhí thart ar chúig míle duine i láthair ag an ócáid.

Thug an feachtas seo spreagadh do Ghaeilgeoirí óga na hÉireann eagraíocht nua dá gcuid féin, Na Gaeil Óga, a bhunú.

## [athraigh] Nascanna seachtracha

- Preas ráiteas - STÁDAS - 24 Aibreán 2004

Is síol é an t-alt seo. Cuir leis, chun cuidiú leis an Vicipéid.
Má tá alt níos forbartha le fáil i dteanga eile, is féidir leat aistriúchán Gaeilge a dhéanamh.

Retrieved from "http://ga.wikipedia.org../../../f/e/a/Feachtas__St%C3%A1das__34eb.html"

Catagóirí: Síolta | Gaeilge

##### Views

- Alt
- Plé
- Leagan reatha

##### Cuardaigh

##### I dteangacha eile

- Suomi